CELEX: 22007D0122
Language: sk
Date: 2007-09-28 00:00:00
Title: Rozhodnutie Spoločného výboru EHP č. 122/2007 z  28. septembra 2007 , ktorým sa mení a dopĺňa príloha XIII (Doprava) k Dohode o EHP

21.2.2008   
            
            
               SK
            
            
               Úradný vestník Európskej únie
            
            
               L 47/47
            
         
      ROZHODNUTIE SPOLOČNÉHO VÝBORU EHP
   
   č. 122/2007
   z 28. septembra 2007,
   ktorým sa mení a dopĺňa príloha XIII (Doprava) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha XIII k dohode bola zmenená a doplnená rozhodnutím Spoločného výboru EHP č. 91/2007 zo 6. júla 2007 (1).
            
         
               (2)
            
            
               Nariadenie Európskeho parlamentu a Rady (ES) č. 1107/2006 z 5. júla 2006 o právach zdravotne postihnutých osôb a osôb so zníženou pohyblivosťou v leteckej doprave (2) sa má začleniť do dohody.
            
         
               (3)
            
            
               Je potrebné zohľadniť veľmi malé územie Lichtenštajnska, ako aj jeho špecifické zemepisné členenie a skutočnosť, že letecké dopravné služby sa v Lichtenštajnsku poskytujú len vo výnimočne malom rozsahu.
            
         
               (4)
            
            
               Je potrebné vziať do úvahy celkový objem leteckej dopravy v Lichtenštajnsku a skutočnosť, že nie sú k dispozícii žiadne pravidelné medzinárodné letecké dopravné služby do Lichtenštajnska alebo z Lichtenštajnska a že infraštruktúru civilného letectva v Lichtenštajnsku tvorí len jeden heliport,
            
         ROZHODOL TAKTO:
   Článok 1
   Za bod 68ab [nariadenie Európskeho parlamentu a Rady (ES) č. 261/2004] prílohy XIII k dohode sa vkladá tento bod:
   
      
                  „68ac.
               
               
                  
                     32006 R 1107: nariadenie Európskeho parlamentu a Rady (ES) č. 1107/2006 z 5. júla 2006 o právach zdravotne postihnutých osôb a osôb so zníženou pohyblivosťou v leteckej doprave (Ú. v. EÚ L 204, 26.7.2006, s. 1).
                  Ustanovenia nariadenia sa na účely tejto dohody vykladajú s týmito úpravami:
                  Opatrenia ustanovené v tomto nariadení sa neuplatňujú na existujúcu infraštruktúru civilnej leteckej dopravy na území Lichtenštajnska.“
               
            
   Článok 2
   Znenie nariadenia (ES) č. 1107/2006 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 29. septembra 2007 pod podmienkou, že Spoločnému výboru EHP boli doručené všetky oznámenia podľa článku 103 ods. 1 dohody (3).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 28. septembra 2007
      
         
            Za Spoločný výbor EHP
         
         
            predseda
         
         Stefán Haukur JÓHANNESSON
         
      
   
   
      (1)  Ú. v. EÚ L 328, 13.12.2007, s. 40.
   
      (2)  Ú. v. EÚ L 204, 26.7.2006, s. 1.
   
      (3)  Ústavné požiadavky neboli oznámené.